**Primăria municipiului Ploiești**

**Direcția Comunicare, Relații Publice**

**Serviciul Relații Publice**

**Raport activitate – luna februarie - 2019**

***Serviciul Relații Publice*** este o structură specializată în comunicare, ce are ca obiectiv principal asigurarea unui flux informațional eficient la nivelul municipalității, al comunității locale, dar și în plan extern.

Misiunea principală a ***Serviciului Relații Publice*** constă în gestionarea pozitivă și eficientă a informației privind administrația locală și promovarea imaginii municipalității ploieștene la nivel local și național, prin activitățile desfășurate de către municipalitate și instituțiile subordonate Consiliului Local.

Întreaga activitate a acestui serviciu public se desfășoară potrivit atribuțiilor stabilite prin Regulamentul de organizare și funcționare al Primăriei municipiului Ploiești, în baza prevederilor Legii nr. 544/2001 privind liberul acces la informațiile de interes public, Legii 52/2003 privind transparența decizională în administrația publică și a Legii 233/2002 pentru aprobarea Ordonanței Guvernului nr. 27/2002 privind reglementarea activității de soluționare a petițiilor.

Reamintim că, prin intermediul Legii nr. 544/2001, cetățenii au posibilitatea de a afla informațiile de interes public referitoare la autoritățile publice și la instituțiile publice, care utilizează resurse financiare publice.

Informațiile publice pe care autoritățile și instituțiile publice trebuie să le ofere din oficiu sunt acelea care se referă la activitățile unei autorități sau instituții publice care utilizează resurse financiare publice. Aceste informații trebuie afișate la sediul autorității sau instituției publice, publicate în Monitorul Oficial al României, în mijloacele de informare în masă, în publicații proprii sau pe pagina de Internet proprie. Orice persoană are dreptul să solicite și să obțină de la autoritățile publice informații referitoare la activitatea acestora, în condițiile legii.

Autoritățile și instituțiile publice sunt obligate să pună la dispoziție cetățenilor, din oficiu sau la cerere, toate informațiile de interes public.

În luna februarie 2019, Serviciul Relații Publice a înregistrat 320 ***petiții*** adrese, memorii, note de informare sau consultare, propuneri de parteneriat, sosite prin registratura primăriei, cât și prin adresa electronică oficială a municipalității ([comunicare@ploiesti.ro](mailto:comunicare@ploiesti.ro)), ce au fost transmise în atenția Municipiului Ploiești de către cetățeni, diverse instituții publice de la nivel național și internațional, ONG-uri, societăți comerciale, ministere, s.a.m.d.

Conținutul acestora a fost analizat și, în funcție de specificul solicitării, 174 documente din corespondența externă au fost direcționate spre analiză/informare și/sau spre știința factorilor de decizie de la nivelul executivului ploieștean, iar 146 solicitări au fost preluate direct spre competentă soluționare de reprezentanții Serviciului Relații Publice.

Cererile, sesizările și memoriile respective au fost analizate și direcționate spre soluționare funcționarilor din cadrul serviciului.

Personalul angajat din cadrul serviciului utilizează în activitatea desfășurată procedurile de lucru specifice activității, în acest sens funcționarii publici fiind instruiți să aibă în vedere respectarea prevederilor legale, a manualului calității și a procedurilor de sistem.

Astfel, în luna februarie 2019, s-au întocmit 146 adrese de corespondență de specialitate și transmise serviciilor, direcțiilor din cadrul Primăriei Municipiului Ploiești, cât și instituțiilor subordonate Consiliului Local al Municipiului Ploiești, ca urmare a analizării petițiilor primite în cadrul serviciului și demarării procedurii de soluționare, în condițiile legii.

Conform procedurii PO-09, identificarea și trasabilitatea corespondenței, au fost predate, pe bază de condică sau/ și înscrisuri pe copie, adresele întocmite în cadrul serviciului.

În urma analizării răspunsurilor primite de la serviciile și direcțiile de specialitate din cadrul municipalității, s-a procedat la întocmirea, într-un mod profesionist și în conformitate cu termenele legale, a unui număr de 106 răspunsuri către persoane fizice sau juridice.

La Serviciul Relații Publice s-au prezentat în această perioadă, 18 persoane, iar telefonic s-au adresat 33 persoane, care au fost consiliate sau îndrumate către direcțiile sau serviciile de specialitate din cadrul primăriei, dar și în atenția altor instituții, în a căror arie de competență se afla problema semnalată.

Totodată, pe parcursul lunii februarie 2019, s-a procedat și la înregistrarea răspunsurilor acordate petițiilor finalizate în Sistemul Informatic al Primăriei, cu respectarea protocolului stabilit, precum și la arhivarea dosarelor soluționate definitiv, conform procedurii.

Reamintim faptul că, petițiile au fost formulate în scris, electronic, telefonic sau direct la sediul serviciului, iar în toate aceste cazuri angajații Serviciului Relații Publice au formulat eficient şi profesionist răspunsuri, au acordat consilierea necesară cetățenilor pe toate problemele prezentate de aceștia și au direcționat în atenția executivului administrației ploieștene sugestiile sau sesizările în cazul cărora se impunea emiterea unor decizii legale necesare soluționării problemelor prezentate.

Comunicarea directă dintre executivul primăriei și cetățean s-a realizat și prin intermediul ***ședințelor de audiențe*** organizate, periodic, de către Serviciul Relații Publice, care coordonează această activitate. De-a lungul lunii februarie 2019, 7 persoane au beneficiat astfel de consiliere și soluționarea directă a problemelor pe care le-au prezentat.

Astfel, în data de 20.02.2019 au fost programate 7 persoane la audienta susținută de domnul primar Dobre Adrian.

În acest sens, s-a analizat dosarul fiecărui petent, s-a întocmit lista cu persoanele participante la audiență și s-au derulat profesionist procedurile de invitare a solicitanților la audiențele susținute de executivul ploieștean.

Fiecare cerere de audiență a fost prelucrată conform protocolului stabilit la nivelul Sistemul Informatic al Primăriei, în vederea asigurării unei evidențe clare a problemelor soluționate prin intermediul ședințelor de audiențe, precum și a dispozițiilor emise de conducerea primăriei pentru fiecare caz în parte.

Totodată, au fost convocați, în funcție de aria de competență, șefii serviciilor de specialitate pentru a asigura consilierea necesară pe parcursul audienței.

De asemenea, in cadrul ședințelor de audiente s-au consemnat in registrul de specialitate problemele semnalate cât și rezoluțiile date.

La cererea executivului, se realizează și o corespondență de specialitate cu serviciile de specialitate și direcțiile municipalității privind punerea în aplicarea a măsurilor dispuse în cadrul ședințelor de audiență.

***Asigurarea accesului liber la informațiile de interes public*** intră, de asemenea, în atribuțiile serviciului nostru, procedurile prevăzute în acest context de către ***Legea 544/2001*** fiind aplicate eficient şi competent, pe tot parcursul lunii februarie 2019.

În ceea ce privește accesul la informațiile de interes public comunicate din oficiu, acestea au fost puse la dispoziția publicului prin afișarea materialelor informative la sediul municipalității sau prin intermediul paginii de internet a instituției, [www.ploiesti.ro](http://www.ploiesti.ro) .

Astfel, la nivelul Serviciului Relații Publice s-au înregistrat, în luna februarie 2019, 28 solicitări în baza Legii 544/2001 privind liberul acces la informațiile de interes public, dintre care 23 au fost transmise electronic și 5 transmise prin registratura Primăriei Municipiului Ploiești.

Domeniile de interes s-au axat pe utilizarea banilor publici (investiții, cheltuieli), reglementări juridice, achiziții publice, contracte, autorizații construire, investiții unități școlare, modernizare străzi, activitatea liderilor instituției, etc..

În vederea soluționării și respectării termenelor de comunicare a informațiilor publice solicitate, la nivelul lunii februarie 2019 au fost formulate 33 adrese simple și/sau multiple în atenția serviciilor, direcțiilor din cadrul Primăriei Municipiului Ploiești și instituțiilor subordonate Consiliului Local au fost elaborate 45 răspunsuri și remise un număr de 30 răspunsuri către persoane fizice și juridice, electronic, după cum urmează, 29 transmise electronic și un răspuns transmis pe suport de hârtie.

În cursul lunii februarie 2019, funcționarii publici desemnați au întocmit, la solicitarea conducerii municipalității, un număr de 25 ***comunicate de presa şi informații de interes public***, care au fost ulterior transmise în atenția Serviciului Informatică, spre publicare și informare pe pagina de internet a municipalității ploieștene – [www.ploiesti.ro](http://www.ploiesti.ro) - , în secțiunea “*Actualitate*”, precum și către mijloacele mass-media locale și naționale, iar 10 comunicate au fost redirecționate.

Totodată, s-au derulat procedurile necesare invitării reprezentanților presei locale la întâlnirea susținută săptămânal de primarul municipiului Ploiești.

Prin intermediul acestor instrumente de comunicare publică directă se asigură, într-un mod eficient, promovarea imaginii Municipiului Ploiești, precum și a valorilor de identitate locale. Totodată, prin informările de interes public se asigură accesul comunității locale la deciziile instituționale și activitatea derulată de Primăria Municipiului Ploiești și instituțiile subordonate Consiliului Local Ploiești.

S-a continuat activitatea de întocmire zilnică a revistei presei online cu privire la activitatea Primăriei Municipiului Ploiești, a Consiliului Local Ploiești și a instituțiilor subordonate.

Astfel, prin intermediul acestui instrument de analiză, executivul ploieștean are posibilitatea de a se informa și de a lua pulsul realităților cotidiene cu care se confruntă municipiul Ploiești, dar și de a percepe direct imaginea reflectată de municipalitate la nivelul comunității locale.

Revista presei reprezintă astfel un document care permite identificarea zonelor de vulnerabilitate la nivelul administrației locale, precum și stabilirea unei direcții eficiente în luarea mesajelor cheie din viitoarele materiale de comunicare.

Urmărirea modului de aplicare a ***Legii nr. 52 / 2003 privind transparența decizională*** este o altă preocupare a Serviciului Relații Publice. În luna februarie 2019, pe pagina de internet a municipalității, [www.ploiesti.ro](http://www.ploiesti.ro) , au fost publicate un număr de 4 proiecte de hotărâre de Consiliu Local și emise 3 dispoziții ale primarului municipiului Ploiești, în vederea convocării Consiliului Local al municipiului Ploiești.

De asemenea, pe parcursul acestei luni, Consiliul Local al Municipiului Ploiești s-a întrunit în 3 ședințe, respectiv în data de 7.02.2019, o ședință de îndată, în data de 18.02.2019 o ședință extraordinară și în data de 27.02.2019, o ședință ordinară.

Procesele verbale ale acestor ședințe au fost publicate pe pagina de internet a municipalității [www.ploiesti.ro](http://www.ploiesti.ro). Prin acest mijloc de comunicare au fost făcute publice şi proiectele de hotărâri. Ședințele Consiliului Local au fost publice. Astfel, la întruniri a putut participa orice persoană fizică, orice reprezentant al ONG – urilor sau persoane din sectorul privat.

Interfața dintre autoritatea publică locală pe de o parte şi cetățeni, reprezentanții celorlalte instituții, comunitatea locală de afaceri şi mass-media, pe de altă parte, a fost asigurată într-un mod profesionist, echitabil şi competitiv pe tot parcursul acestei luni prin intermediul angajaților din cadrul Serviciului Relații Publice.

De asemenea, în luna februarie 2019, s-au întocmit rapoartele de activitate săptămânale, raportul de activitate al lunii ianuarie 2019 și s-a finalizat raportul de activitate al Direcției Comunicare, Relații Publice pe anul 2018.

S-a întocmit raportul săptămânal de activitate al serviciului, pentru săptămâna anterioară.

Tot în această lună, respectiv în data de 12.02.2019, un reprezentant al Serviciului Relații Publice a participat la Comisia de monitorizare privind modificarea procedurilor aferente anului 2019.

De asemenea, s-a întocmit Procedura privind transparența decizională în administrația publică locală.

În perioada 04-08.02-2019, s-a întocmit Raportul anual privind transparența decizională la nivelul Primăriei municipiului Ploiești și Consiliului Local al municipiului Ploiești, pe anul 2018**.**

Totodată s-a întocmit Raportul de activitate al Serviciului Relații Publice pentru anul 2018.

S-a întocmit și programul de obiective al Serviciului Relații Publice pentru anul 2019, cât și Registrul de Riscuri pentru anul 2019.

S-a revizuit și s-a transmis spre aprobare Secretariatului Tehnic al Comisiei de Monitorizare a Procedurii Operaționale nr. 14 – Audiențe.

în perioada 26.02.-01.03-2019, un funcționar din cadrul Serviciului Relații Publice, a participat la cursul de perfecționare profesională de Managementul calității, organizat în cadrul proiectului „Asigurarea Managementului Performanței și Calității în Municipiul Ploiești”, desfășurat la sediul Primăriei Municipiului Ploiești.

Totodată, s-a actualizat registrul menținut în baza Legii nr. 544/200, cât și registrul menținut în baza Legii nr. 52/2003.

**Alina Mihaela Frățilă**

Director executiv

Direcția Comunicare, Relații Publice

Întocmit,

Georgescu Rodica

Consilier/Serviciul Relații Publice